b'\n_START_ARTICLE_\nJonathan Meese\n_START_SECTION_\nTaiteellinen tyyli\n_START_PARAGRAPH_\nMeesen taidetta on kuvattu sirpaleiseksi ja groteskiksi. Teosten tyyli on vimmainen ja energinen, olipa toteutustapana sitten performanssi, maalaus tai installaatio. Meese ammentaa aineksia populaarikulttuurista, politiikasta, historiasta ja mytologiasta. Friedrich Nietzschen filosofia on inspiroinut h\xc3\xa4nt\xc3\xa4.\n_START_SECTION_\nVarhaisvaiheet, vaikutteet ja ura\n_START_PARAGRAPH_\nMeese syntyi brittil\xc3\xa4is-saksalaiseen perheeseen Tokiossa. H\xc3\xa4n muutti \xc3\xa4itins\xc3\xa4 ja sisarustensa kanssa Hampuriin vuonna 1973. H\xc3\xa4n opiskeli my\xc3\xb6hemmin Hampurin taideakatemiassa yhdess\xc3\xa4 mm. John Bockin ja Christian Jankowskin kanssa. Opiskeluaikanaan h\xc3\xa4n kiinnostui dadasta, installaatiotaiteesta ja performanssista mutta teki my\xc3\xb6s maalauksia. H\xc3\xa4n tutustui Mike Kelleyn ja Paul McCarthyn taiteeseen, joka teki h\xc3\xa4neen suuren vaikutuksen._NEWLINE_Meese on pit\xc3\xa4nyt n\xc3\xa4yttelyit\xc3\xa4 1990-luvun lopulta l\xc3\xa4htien. 2000-luvulla h\xc3\xa4nen teoksiaan ollut esill\xc3\xa4 merkitt\xc3\xa4viss\xc3\xa4 museoissa ja gallerioissa eri puolilla maailmaa.'